ماتی منی مات مکّهین
ماتی منی مات مکّهین
نے که منان کمبر یلین
دودامیارجلّ من نهان
نے که منان شیهین مرید
نے اومرءُ نے که کیا
چاران وت ءَ هچّے نهان
چه هستی ءَ پاکین تئی
ربّ ءَ منا بکش ات وجود
روچے که هوش آتکگ سرا
تئی مکّهین دامن منی
ارسانی پاکین جاگه ات
ماتی منی مات مکّهین
ماتی منی مات مکهین
سگگ نه بیت ان گون منا
تئی رپتن ئے اے کوهین غم
پروشتگ سْرینا هم منی
گون ترانگان پلّین تئی غم
ارسون چو کئورا هارکنت
ناگُک مروپرسیگ په تو
گویمرک گون ارسان هارکتگ
ساکم چه پیمامن بیان
نالان چو ملّا عزّتا
دانکه بئیت روچ ازل
دنیا ببیت زیر ءُزبر
بے تو چه پیم زندون گوزیت
ماتی منی مات مکّهین
ماتی منی مات مکّهین
زندئےهیال بیڑءِ برانت
ترانگ منا ماری دج انت
جانا گوشے آسے کپ ایت
دردگون لوارسوچین غمان
هنچو وروکین رستران
شنگینتگ اش جونا منی
توچوکلاتا مهکمین
گون دْواءُپریاتان وتی
رکّینت منا اچ مشکلان
اے دردچوکه مهراتئی
گون هچ کس ءَبهرءِ نه بیت
من کپتگان آس ءُجلان
زنداس مناراآپ کنت
ماتی منی مات مکّهین
ماتی منی مات مکّهین
بانورءِکیت کُلّاپدا
هردهل رُدیت تیجارجنت
گردون پداواترّءِکنت
دهرئے پدانوکین کیت
کیت ان بهار مان هلکهان
واری ئے پشتا سیری انت
مادر حمیدءَتوبگوش
بارین کدی کائے پدا
جزمان دلءَ زندگ نبئے
واب ءَمنی کائے کدی
مادرمنی مات مکّهین
مادرمنی مات مکّهین.
عبدالحمید ایران نژاد -پهره.